**Sofinanciranje udeležbe na Strokovnem usposabljanju za kandidate za funkcije »Želeti, hoteti, vedeti, narediti!«, 12.-13. septembra 2013, za člane Društva bibliotekarjev Ljubljana**

Izvršni odbor Društva bibliotekarjev Ljubljana (DBL) je na svoji 12. seji 17. junija 2013 odobril porabo sredstev v višini 160 EUR za sofinanciranje udeležbe **dveh članov** na Strokovnem usposabljanju za kandidate za funkcije »Želeti, hoteti, vedeti, narediti!«, v organizaciji ZBDS, ki bo 12. in 13. septembra 2013 na Pohorju (<http://www.zbds-zveza.si/?q=node5/zeleti_2013>). Namen razpisa je spodbujanje vključevanja članov v delovanje ZBDS. Sredstva so na voljo v letu 2013 in se bodo sorazmerno delila med kandidate, ki bodo izpolnjevali pogoje.

Pogoji za kandidaturo:

* članstvo v Društvu bibliotekarjev Ljubljana v tekočem letu,
* resen namen aktivnega dela v prihodnje v društvu, ZBDS ali dogodkih ZBDS,
* izpolnjena in pravočasno oddana vloga za sofinanciranje (priloga).

Pogoji za izplačilo:

* posredovanje kopije objavljenega poročila o dogodku v medijih (Knjižničarske novice, spletna stran DBL, Štubidu, ipd.),
* posredovanje kopije potrdila o udeležbi,
* posredovanje kopije računa kotizacije,
* posredovanje številke osebnega računa za nakazilo.

Rok za oddajo vloge je **9. september 2013** (velja poštni žig), ki mora prispeti na naslov **Društvo bibliotekarjev Ljubljana, Trg republike 3, 1000 Ljubljana, s pripisom »Razpis – ne odpiraj«**. Rezultati bodo prosilcem posredovani do 13. septembra 2013. Dodatne informacije so na voljo preko e-naslova info@dbl-drustvo.si.

**Vloga za sofinanciranje udeležbe na Strokovnem usposabljanju za kandidate za funkcije »Želeti, hoteti, vedeti, narediti!«, 12.-13. septembra 2013, za člane Društva bibliotekarjev Ljubljana.**

|  |  |
| --- | --- |
| Ime |  |
| Priimek |  |
| E-naslov: |  |
| Sem član DBL s poravnano članarino v tekočem letu (obkroži): | Da | Ne |
| Podjetje zaposlitve/Fakulteta, študijska smer, letnik: |  |
| Dosedanje aktivnosti kandidata v DBL, v sekcijah ZBDS ali v okviru dogodkov ZBDS: |  |
| Nameni kandidata v prihodnosti na področju aktivnosti v DBL in/ali ZBDS? |  |
| Kaj vam pomeni udeležba na želenem dogodku in odobritev sofinanciranja? |  |

S podpisom sprejemam razpisne pogoje in jamčim za točnost navedenih podatkov.

Kraj, datum: Podpis: